# LEPING nr 3-1.21/ 2023/61

# ürituse korraldamiseks riigimetsas

(hiliseima digitaalallkirja kuupäev)

Riigimetsa Majandamise Keskus, keda esindab RMK juhatuse 28.09.2021 a. otsusega nr 1-5/74 kinnitatud RMK Metsaosakonna põhimääruse alusel RMK Lääne-Harjumaa metsaülem Jaan Schults, ühelt poolt, edaspidi nimetatud RMK,

ja MTÜ Spordiklubi Porter Racing, edaspidi **ürituse korraldaja**, keda esindab põhikirja alusel ……….………….teiselt poolt,

keda nimetatakse edaspidi **pool** või ühiselt **pooled,**

sõlmisid käesoleva lepingu, edaspidi **leping,** alljärgnevas:

1. **Lepingu objekt**
   1. Lepingu objektiks on Harju maakonnas Saku vallas katastriüksustel 71801:001:1274; 71801:001:0133; 71801:001:0133 ; 71801:001:0997 ja 71801:010:0035 paikneva riigimetsamaa, metsateede ning –sihtide, edaspidi ala, kasutamine SK Porter Racing poolt korraldatavate maastikuratta võistluste, edaspidi üritus, läbiviimiseks.

Kasutatavate alade asukoht on tähistatud lepingule lisatud plaanidel (lisa 1).

* 1. Ala seisund loetakse kasutusse andmisel rahuldavaks. Juhul, kui ürituse korraldaja leiab alal kasutusse võtmisel olulisi probleeme ja puudusi, siis informeerib ta sellest RMK-d.

1. **Riigimetsa kasutamise aeg**

Ürituse korraldajal on õigus kasutada ala ajavahemikul järgnevalt:

* 12.04.2023  „Skoda MTB kolmapäevakud“ Männiku küla, Viimsi metskond 145 (71801:001:1274);
* 06.05.2023 „Saku 100“ Saku rabametsa terviserajad, Viimsi metskond 19 (71801:001:0133);
* 18.05.2023 „Porter Racing Laste rattasari I “ Saku rabametsa terviserada, Viimsi metskond 19 (71801:001:0133);
* 31.05.2023 „Porter Racing Laste rattasari II “ Saku vana terviserada“ Viimsi metskond 22 (71801:001:0997);
* 24.08.2023 „Porter Racing Laste rattasari III “ Saku valgustatud suusarada, mägine osa. Viimsi metskond 23 (71801:010:0035);
* 23.09.2023 „Porter Racing Laste rattasari IV “ Saku valgustatud suusarada, 1km osal Viimsi metskond 23 (71801:010:0035).

1. **Poolte tegevus**
   1. Ürituse korraldaja kohustub:
      1. kirjalikult teatama RMK-le vähemalt 14 (neliteist) kalendripäeva enne ürituse algust kui on muudatusi algselt esitatud Ürituse kavas (osavõtvate isikute ligikaudse arvu, piirkonda saabuvate sõidukite arvu, ürituse ajakava, toitlustuse ja kaubanduse korralduse, ürituse eest vastutava isiku(te) nimed ja kontaktandmed ning ülesanded ning esitama muu kavandatava tegevusega seonduva informatsiooni);
      2. kinni pidama [tuleohutuse seaduse](https://www.riigiteataja.ee/akt/130122010013?leiaKehtiv) nõuetest;
      3. ürituse korraldamisel kasutama ala viisil, millega püütakse võimalikult ära hoida kahjustusi metsale ja pinnasele;
      4. metsatulekahju, keskkonnareostuse või keskkonnakaitsenõuete rikkumiste avastamisel informeerima viivitamatult riigimetsa majandajat, päästeameti häirekeskust ja Keskkonnainspektsiooni;
      5. tagama turvalisuse üritusest osavõtjatele ja korraldajatele ning nende varale, varguste, kallaletungimiste või muu õigusvastase käitumise korral kutsuma kohale politseitöötaja;
      6. tagama kannatanutele või haigestunutele esmaabi andmise ning vajadusel korraldama üritusel osalejate evakueerimise;
      7. pärast ürituse lõppu hiljemalt 2 (kahe) kalendripäeva jooksul koristama alalt ürituse korraldamisega tekkinud jäätmed ja taastama ala kasutuseelsesse seisu;
      8. hüvitama RMK-le kõik ürituse korraldamisega riigimetsale tekitatud kahjud;
      9. kooskõlastama ürituse Saku vallavalisusega
   2. Ürituse korraldajal on seoses ürituse korraldamisega keelatud:
      1. langetada puid;
      2. püstitada ehitisi ja kaevata kraave;
      3. prahistada riigimetsa jäätmetega;
      4. häirida kohalike elanike öörahu;
      5. häirida loomade ja lindude elupaiku;
      6. teha lõket selleks ettevalmistamata kohtades ja muu tegevus, mis võib tekitada metsatulekahju.
   3. RMK-l on õigus:
      1. tulekaitse kaalutlustel, metsa ökosüsteemi või sihtide, teede ja teiste rajatiste kaitseks peatada või keelata metsa kasutajal ala kasutamine, kui ilmastikutingimused ei võimalda metsa või rajatisi kasutada ilma metsa või rajatisi kahjustamata või ohtu seadmata;

1. **Kahjude kindlaksmääramine ja hüvitamine**
   1. Pärast kasutamise lõpetamist ja koristustööde läbiviimise teate saamist ürituse korraldajalt viib RMK läbi kasutusse antud ala ülevaatuse. Ülevaatuse kohta koostatakse akt juhul, kui ilmnevad puudused.
   2. Juhul, kui ürituse korraldaja on ala kahjustanud või ebapiisavalt koristanud, siis saadab RMK ürituse korraldajale ülevaatuse akti puuduste loeteluga ja korrastamise tähtaegadega. Kasutajal on õigus viibida ülevaatuse juures ja anda selgitusi.
   3. Puuduste tähtaegse kõrvaldamata või taastamis- ja/või koristustööde tegemata jätmise korral ürituse korraldaja poolt likvideerib RMK puudused ise või tellib puuduste likvideerimise kolmandalt isikult ning nõuab kulutatud summa ürituse korraldajalt sisse. RMK esitab ürituse korraldajale sellekohase kirjaliku nõude.
   4. Puuduste likvideerimise kulude hüvitamisega viivitamise korral on ürituse korraldaja kohustatud tasuma viivist 0,15% tasumisele kuuluvast summast iga tasumisega viivitatud kalendripäeva eest.
2. **Poolte esindajad ja kontaktandmed**
   1. RMK esindaja on Lääne-Harjumaa metsaülem Jaan Schults, tel 5282363, e-post laane-harjumaa@rmk.ee
   2. Ürituse korraldaja esindaja on Harry Grünberg, tel 5134404 , e-post Harry@porterracing.ee
3. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
4. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette.
   3. Kumbki pool võib lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni ülesütlemistähtaja või lepingu tähtaja möödumiseni.
5. **Lõppsätted**
   1. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest. Juhul, kui lepingu muutmise vajadus tuleneb õigusaktide muutumisest, teatab pool sellest teisele poolele kirjalikult 1 (üks) kuu ette.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

# RMK Ürituse korraldaja

Riigimetsa Majandamise Keskus MTÜ Porter Racing

Registrikood 70004459 Registrikood 80166281

Mõisa/3, Sagadi küla, Haljala vald Asula tn 21 Saku

45403 Lääne-Viru maakond Tel 6041621

Tel 676 7500 E-post annan.teada@porterracing.ee

E-post rmk@rmk.ee

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Jaan Schults |  |
|  |  |